kardosdrur/scandi-wiki huggingface dataset:
Vietnamesisk

Vietnamesisk anvendes i tilknytning til flere emner, som knytter sig til landet Vietnam. 

 Vietnamesisk (sprog) – Vietnams nationalsprog
 Vietnamesisk madlavning – om udvalgte karakteristike fra det vietnamesiske køkken
 Vietnam – se derudover under hovedopslaget for Vietnam om andre emner.
Dhi Qar

Dhi Qar  () er en irakisk provins med et areal på 12.900 km² og  indbyggere. Det administrative hovedsæde i provinsen er byen Nasiriyah med  indbyggere.

Provinsen inkluderer området, der var Sumerernes rige, der lå i den sydlige del af det nuværende Irak. 

Før 1976 var provinsen kendt som Muntafiq.

Referencer

Eksterne henvisninger 

Provinser i Irak
Militærmuseer i Danmark

I Danmark findes et antal museer, som har udstillinger om militære emner. De kan være statslige museer eller selvejende institutioner, som er helt eller delvis selvfinansieret.

Militære museer kan dække et eller flere værn fra det danske militære forsvar, som omfatter:
 Hæren
 Flyvevåbnet
 Søværnet
 Hjemmeværnet

Følgende museer viser udstillinger fra Hæren:
 Tøjhusmuseet i København
 Aalborg Forsvars- og Garnisonsmuseum
 Forsvarsmuseet på Bornholm
 Artillerimuseet i Varde
 Pansermuseet i Oksbøl
 Panzermuseum East

Udstillinger om Flyvevåbnet findes på:
 Danmarks Flymuseum i Stauning
 Aalborg Forsvars- og Garnisonsmuseum

Følgende museer viser udstillinger om Søværnet:
 Orlogsmuseet i København
 Aalborg Søfarts- og Marinemuseum

Udstillinger om Hjemmeværnet findes på:
 Hjemmeværnsmuseet i Frøslev
 Aalborg Forsvars- og Garnisonsmuseum

 
Lister over bygninger, konstruktioner og anlæg i Danmark
Multiple choice

Multiple choice (dansk: flere valgmuligheder) er en statistisk metode til dataindsamling. På grund af metodens enkelhed benyttes den ofte ved prøver, fx i skoler, og ved kvalitative undersøgelser (fx rundspørger) i socialforskningen. Der stilles et spørgsmål eller fremsættes en påstand, og gives flere forskellige svarmuligheder, som den spurgte kan vælge imellem. For det meste er der tre eller fire svarmuligheder, men der kan også være væsentligt flere.

Den første brug af multiple choice tilskrives Frederick J. Kelly og dateres til 1914, hvor Kelly brugte den på Kansas-Universitetet i USA. En af de første anvendelser af multiple choice var en vurdering af evnerne hos rekrutterne til første verdenskrig. I dagens Danmark anvendes Multiple choice-metoden ved teori-prøven til kørekort, ved tests i folkeskolen, til folketingsvalg og mange andre steder.

Multiple choice som testmetode i uddannelser

Fordele 
Der er flere forskellige fordele ved multiple choice-metoden. Besvarelsen af en test inden for et givent område foregår hurtigere, fordi der ikke skal formuleres svar, ligesom der heller ikke skal argumenteres for de(t) valgte svar. Det er også hurtigere at rette en multiple choice-test, da svaret ikke skal vurderes, men blot er enten rigtigt eller forkert. Rettelsen af en multiple choice-test kan også foretages af en computer, hvilket nedsætter varigheden yderligere.

Ulemper 
Multiple choice-tests har også ulemper. En af disse er, at elevens viden ikke vurderes lige så nøjagtigt som ved en fri besvarelse. Hvis eleven ved noget om spørgsmålet, men ikke nok til at svare rigtigt, får eleven således 0 point. Det samme gælder for elever, der ved mere end nødvendigt for at svare rigtigt på spørgsmålet; et rigtigt svar giver 1 point uanset hvilke overvejelser der ligger bag.

Multiple choice-tests har også et element af tilfældighed idet elevens resultat afhænger af, hvor heldig vedkommende har været med sine gæt på de spørgsmål som eleven ikke kan besvare. Dette kan eleven udnytte ved at sørge for at besvare alle spørgsmål selvom vedkommende egentlig ikke har nået at overveje svarene. I nogle tests er der dog taget forholdsregler mod dette, idet ubesvarede spørgsmål bliver belønnet højere end forkert svar.

Hvis et spørgsmål ikke er formuleret helt klart og entydigt kan besvareren komme i en situation hvor vedkommende svarer forkert, selvom han/hun egentlig har ret. I en test hvor man selv skal formulere sit svar er det muligt at argumentere for sit synspunkt og dermed opnå point.

Dataindsamling
Prøver
Pindar

Pindar (græsk: Πίνδαρος Píndaros) (født ca. 520 f.Kr. i Kynoskephalai, Boiotien; død 443 f.Kr. i Argos) var en græsk lyrisk digter (dvs. digter af sange, modsat episk digtning). I eftertiden har mange, bl.a. Quintilian og Longinos betragtet ham som den største græske lyriske digter. Desuden er hans værker (særligt hans oder) de bedst bevarede græske lyriske digte.

Pindars værker var skrevet til at blive fremført af sangkor ved offentlige festligheder. Udover at skrive teksten, skrev Pindar også musikken og koreografien dertil og forestod ofte selv fremførelsen.

I overensstemmelse med datidens moralske og pædagogiske normer har en vis andel af Pindars digte pæderastiske temaer.

Eksterne henvisninger 

Antikke græske digtere
Tjek fødsels- og dødsår
Stabyhoun

Stabyhoun (FCI-standard: 222) er en hunderace fra Holland, som første gang kom til Danmark i 1995.

Egenskaber 
Stabyhoun kan bruges både som familiehund og jagthund. Den elsker opmærksomhed, er meget glad for børn og er nem at opdrage. Stabyhoun er en blød hund, som ikke kræver en skrap tone.

Familiehund 
Som familiehund har Stabyhoun et åbent og frejdigt sind. Den er utrolig trofast, meget hengiven og let at opdrage. Til børnefamilier er det en hengiven legekammerat. Rigtig god til børn og kræver, at man er meget sammen med den, og man skal kunne gå lange ture med den. Hvis du bor tæt på en strand, elsker den at bade, det er en rigtig vandhund.

Jagthund 
Som jagthund er Stabyhoun en stående jagthund og en nænsom apportør. Den har stor udholdenhed og er en god svømmer.

Vagthund 
Som vagthund er Stabyhoun vagtsom, men bestemt ikke aggressiv.

Udseende 
Stabyhoun er en mellemstor hund. Den ideale højde for hannen er 53 cm og for tæven er det 50 cm.
Den mest almindelige farve er sort-hvid, men der forekommer også brun-hvid. I alle tilfælde kan de være skimlet.

Referencer

Eksterne henvisninger 

www.stabyhoun.dk
www.staby.dk

Hunderacer fra Nederlandene
Jagthunde
Nationalpark Berchtesgaden

Nationalpark Berchtesgaden i Berchtesgaden er en cirka 210 kvadratkilometer stor nationalpark i den tyske delstat Bayern. Parken grænser i øst, sydøst og syd til Østrig og den blev grundlagt 1. august 1978.

Geografi 
Parken ligger i Alperne og den højeste top i området er Watzmann med 2.713 meter over havet.

Fauna og flora 
Større dyr som lever i nationalparken er rådyr, kronhjort, gemse og stenbuk. Blandt de mindre arter kan nævnes skovhare og alpemurmeldyr. Der ruger også et stort antal forskellige fugle for eksempel kongeørn, perleugle, hjerpe, urfugl, tjur, fjeldrype, alpekrage og murløber (Tichodroma muraria). Det findes også 16 arter krybdyr og 15 arter fisk i nationalparken.

Tidligere fandtes også europæisk bison, lods, brunbjørn, ulv og odder i regionen.

Biosfærereservat 
UNESCO har anerkendt nationalparken som biosfærereservat.

Turisme 
I parken findes et stort net af gangstier som muliggør længere vandringer. På søen Königssee er der om sommeren trafik af både med elmotor. Nationalparkens forvaltning tilbyder guidede vandringer.

Berchtesgaden
Berchtesgaden
Biosfærereservater i Tyskland
Kryds (musik)

Tegnet ♯ (kryds; en: sharp) bruges i musikalsk notation. Tegnet bruges til at angive, at en tone er hævet et halvt trin.

Typisk bruges # i stedet for ♯ i systemer hvor det ikke er muligt at skrive ♯. # har to vandrette og to skrå streger mens ♯ har to skrå og to lodrette streger.

♯ i programeringssprog 
Navnet er siden blevet adopteret til programmeringssprogene C# og F#, der udtales C sharp og F sharp men af tekniske årsager bruger # i stedet for ♯ i sit navn.

Se også 

 Node
 Fortegn (musik)
 Nummertegn

Musikteori
Typografi
Kevin Kline

Kevin Kline (født den 24. oktober 1947 i St. Louis i Missouri, USA) er en amerikansk Oscar- og Tony-prisvindende teater- og filmskuespiller.

Han vandt en Oscar i kategorien bedste mandlige birolle for sin rolle som "Otto" i filmen Fisken de kaldte Wanda (A Fish Called Wanda) fra 1988.

Kline har en søn som også er skuespiller, Owen Kline, kendt for sin hovedrolle i filmen The Squid and the Whale fra 2006.

Filmografi 
 Sophie's Choice (1982) Nathan
 The Pirates of Penzance (1983) The Pirate King
 The Big Chill (1983) Harold
 Silverado (1985) Paden
 Cry Freedom (1987) Donald Woods
 Fisken de kaldte Wanda (1988) Otto West
 I Love You to Death (1990) Joey Boca
 Soapdish (1991) Jeffery Anderson/Dr. Rod Randall
 Grand Canyon (1991) Mack
 Consenting adults (1992) Richard Parker
 Chaplin (1992) Douglas Fairbanks
 Dave (1993) Dave Kovic/President William Harrison 'Bill' Mitchell
 The Nutcracker (1993) Narrator
 Princess Caraboo (1994) Frixos
 French Kiss (1995) Luc Teyssier
 Klokkeren fra Notre Dame (1996) Captain Phoebus
 The Ice Storm (1997) Ben Hood
 Fierce Creatures (1997) Vince McCain/Rod McCain
 In & Out (1997) Howard Brackett
 A Midsummer Night's Dream (1999) Nick Bottom
 Wild Wild West (1999) U.S. Marshal Artemus 'Artie' Gordon
 The Road to El Dorado (2000) Tulio
 The Anniversary Party (2001) Cal Gold
 Life as a House (2001) George Monroe
 The Emperor's Club (2002) William Hundert
 De-Lovely (2005) Cole Porter
 The Pink Panther Chief Inspector Dreyfus
 A Prairie Home Companion (2006) Guy Noir
 As You Like It (2006) Jaques
 The Conspirator (2010) Edwin M. Stanton
 Venskab med fryns (2011) Alvin
Last Vegas (2013) Sam 
 Min lejlighed i Paris (2014) Mathias Gold

Eksterne henvisninger 

 
 
 The Kevin Kline Awards 
 St. Louis Walk of Fame 

Skuespillere fra USA
Hollywood Walk of Fame
Modtagere af Golden Raspberry Awards
Owen Kline

Owen Kline (født den 14. oktober 1991 i New York City i New York, USA) er en amerikansk filmskuespiller. Han er mest kendt for at have spillet hovedrollen i filmen The Squid and the Whale fra 2005. Han er søn af skuespillerne Kevin Kline og Phoebe Cates, og bror til lillesøsteren Greta Kline, der også er skuespiller.

Eksterne henvisninger 
 

Skuespillere fra USA
Personer fra New York
J.Th. Arnfred

Jens Therkelsen Arnfred (19. december 1882 i Sønderbøl – 22. maj 1977 i Askov) var en dansk civilingeniør og højskoleforstander.

Født i Sønderbøl i Aal Sogn som søn af gårdejer Niels Jensen (død 1920) og hustru Margrethe, f. Christensen (død 1931). Døbt Jens Terkelsen Jensen; navneændring per 13. juli 1905.
Gift 1. august 1911 med Karen Arnfred (1884–1966), datter af valgmenighedspræst Axel Helweg (død 1914), Askov, og hustru Thalitha, f. Spur (død 1937).

Ved landbruget til 1901; student 1904; cand.polyt 1910; leder af statens forsøgsmølle i Askov samt lærer ved højskolen 1910 og medbestyrer 1922. Forstander for Askov Højskole 1928–1953.

Har varetaget utallige bestyrelses- og formandsposter. Herunder 1924–1931 formand for Sløjdforeningen af 1902 og 1924–1928 redaktør af Sløjdbladet, som var organ for Sløjdforeningen af 1902.
Han var formand for Sprogforeningen (til støtte for dansk sprog i Sønderjylland, dvs. Nord- og Sydslesvig) 1952-1974. Arnfred har siddet i bestyrelsen for Jaruplund Højskole.

Se også 
 J. Th. Arnfred (film) - dokumentarfilm fra 1976

Eksterne henvisninger 
 
 

Skolefolk fra Danmark
Folkehøjskoleforstandere fra Danmark
Personer i Kraks Blå Bog (afdøde)
Personer fra Syd- og Sønderjylland
Ingeniører fra Danmark
Danskere i 1900-tallet
Modtagere af Fortjenstmedaljen i guld
Personer i Dansk Biografisk Leksikon
Redaktører fra Danmark
Kethuvim

Kethuvim (hebr. כתובים Skrifterne) er den tredje og sidste afdeling i den jødiske bibel, Tanakh, som følger efter Torah (Loven) og Nevi'im (Profeterne). Bliver på dansk ofte omtalt som Hagiographa eller Skrifterne. Der er i alt 11 bøger i samlingen som desuden indgår i den kristne bibel.

Samlingen indeholder de tre poetiske skrifter: Salmernes Bog, Ordsprogenes Bog og Jobs Bog; de fem ruller (Hamesh Megillot): Højsangen, Ruth, Klagesangene, Prædikerens Bog og Esters Bog; derefter følger Daniels Bog, Ezras Bog og Nehemias' Bog som et værk og desuden Første og Anden Krønikebog som et værk.

Det Gamle Testamente
Jødedom
Charles Barkley

Charles Barkley (født 20. februar 1963 i Leeds i Alabama, USA) er en tidligere amerikansk basketballspiller i NBA.

Barkley var interesseret i basketball fra en tidlig alder, men da han bestod high school, havde han kun en højde på 178 cm og befandt sig derfor på reservebænken. Men gennem college voksede han til 196 cm, hvilket gjorde at hans rolle på holdet voksede.   

Han går blandt andet under kælenavnet "Sir Charles", og "The Round Mound of Rebound" og var en dominerende spiller i NBA i 1980'erne og 1990'erne. Barkley blev i 1996 valgt som en af ligaens 50 bedste spillere nogensinde. Han blev kåret som NBAs Mest værdifulde spiller (M.V.P.) i 1993, og har OL-guld fra 1992 og 1996.

I 1996 medvirkede han i spillefilmen Space Jam, der også medvirkede Snurre Snup og Michael Jordan. I filmen spillede han sig selv, der sammen med datidens andre 4 bedste NBA-spillere mistede sine basketballevner til nogle rumvæsener, der skulle bruge dem for at vinde over Looney Tunes i en basketball-kamp. 

Barkley træk sig tilbage fra basketballkarrieren i år 2000, og har derefter arbejdet som kommentator på TV. Han arbejder for tiden med Turner Network Television (TNT), som studieanalysator under NBA-kampe.

I 2006 blev Barkley optaget i Naismith Memorial Basketball Hall of Fame.

OL-medaljer 
 OL 1992 Barcelona: Guld i basketball med USA 
 OL 1996 Atlanta: Guld i basketball med USA 

Basketballspillere fra USA
Medlemmer af Naismith Memorial Basketball Hall of Fame
Afroamerikanere
Personer fra Alabama
Konvicted

Konvicted er det andet album fra hip hop og R&B sangeren Akon. Det blev udgivet i november 2006 og indeholder sange med bl.a. Eminem, Snoop Dogg, Styles P (som også var med på "Locked Up" fra Akon's første plade Trouble), og T-Pain (som er signet på Akon's pladeselskab Konvict Muzik). Den 28. august 2007, blev Deluxe Edition versionen så udgivet, der indeholder f.eks. storhittet "Sorry, Blame It On Me".

Spor 

Brasiliansk Version
13. Sorry, Blame It On Me (4:55) (Prod. af Akon)
14. Rush (Feat. Kardinal Offishall) (4:13) (Prod. af Akon, J. Harrow)
15. Don't Matter (Calypso Remix) (5:37) (Prod. af Akon)
16. Lonely (Bonus Track) (3:57)

UK Deluxe Edition
13. Sorry, Blame It On Me (4:55) (Prod. af Akon)
14. Rush (Feat. Kardinal Offishall) (4:13) (Prod. af Akon, J. Harrow)
15. Don't Matter (Calypso Remix) (5:37) (Prod. af Akon)
16. Gringo (UK Bonus Track) (4:32)
17. I Wanna Love You (Clean) (Feat. Snoop Dogg) (4:07) (Prod. af Akon)

US Circuit City Edition
13. Struggle Everyday (3:53) (Prod. af Akon)

US Deluxe Edition
13. Sorry, Blame It On Me (4:55) (Prod. af Akon)
14. Rush (Feat. Kardinal Offishall) (4:13) (Prod. af Akon, J. Harrow)
15. Don't Matter (Calypso Remix) (5:37) (Prod. af Akon)
16. Lonely (Bonus Track)(3:57)

US Target Edition
13. Gringo (4:32)

US Wal-Mart Edition
13. Fair To You (2:59) (Prod. af Akon)
14. Still Alone (4:18) (Prod. af Akon)
15. Mama Africa [Live]
16. I Wanna Love You [Live]

Akon-album
Th. Egebæk

Th. Egebæk (født 18. juni 1883 i Tolstrup, død 21. september 1971 i Strib) var seminarieforstander i Skårup.

Thomas Carl Pedersen Egebæk blev født i Tolstrup ved Brønderslev som søn af snedkermester Chr. P. Egebæk (død 1925) og hustru Ane Marie, f. Thomsen (død 1935). 
Gift 1909 med Helga Dagmar Ingeborg Egebæk (født Jensen-Barch 1884 i Ringkøbing).

 1904 lærereksamen fra Silkeborg Seminarium
 1904-1905 Askov Sløjdlærerskole
 1913-14-15 og 18-19 Statens Lærerhøjskole
 1904-1906 lærer ved Vejen Realskole
 1906-1920 lærer ved Viborg kommunale skolevæsen
 1920-1930 lærer ved Haderslev Statsseminarium
 1930-1950 forstander for Skårup Statsseminarium
 1950-1957 censor ved sløjdlærereksamen

Medlem af bestyrelsen for Sløjdforeningen af 1902 1905-08 og fra 1929. Formand 1931–1953. Redaktør af Sløjdbladet 1939-1953. Forkæmper for Askov Skolesløjd.

Derudover mange bestyrelsesposter og medlem af Haderslev byråd m.v.

Efter sin pensionering bosatte han sig i Strib, men den 25. september 1971 blev han begravet i Skårup.

Henvisninger 
 Nekrolog af Keld Pedersen i Dansk Skolesløjd 1971, side 89
 Kraks Blå Bog 1971

Skolefolk fra Danmark
Sløjd
Personer i Kraks Blå Bog (afdøde)
Kommunalpolitikere fra Danmark
Foreningsformænd fra Danmark
Peso

Peso er navnet på valutaen i Mexico og flere andre tidligere spanske og portugisiske kolonier. "Peso" betyder på spansk "vægt" og hentyder til, at en peso-mønt oprindeligt skulle have en bestemt vægt og lødighed i sølv. 

Også den spanske tidligere møntenhed, pesetaen, stammer fra peso.

I dag bruges peso som møntenhed i:
 Argentina
 Chile
 Colombia
 Cuba
 Dominikanske Republik
 Macao (under navnet "pataca")
 Mexico
 Filippinerne (under navnet "piso")
 Uruguay

Dertil kommer en række andre lande, hvor pesoen eller afledninger heraf tidligere har været brugt, blandt andet Bolivia, Costa Rica, Ecuador, Guatemala, Honduras, Nicaragua, Paraguay og Venezuela.

Som tegn for pesoen bruges "$", altså det tegn, der også bruges for dollar (dog ikke på Filippinerne, hvor tegnet er ).

Møntenheder
5 års-dagen

"5 års-dagen" er det 1. afsnit i den danske sitcomserie Klovn med Casper Christensen og Frank Hvam. Serien blander fantasi og virkelighed, da de fleste af skuespillerne spiller roller med deres egne navne. Afsnittet blev skrevet af Casper Christensen og instrueret af Mikkel Nørgaard og havde premiere på TV2 Zulu den 7. februar 2005.

Handling 

Frank har glemt Mia og hans 5 års-dag og har i stedet planlagt at tage til et monstertruck-stævne sammen med Casper. Uheldigvis bliver Iben Hjejles mormor dødssyg, og det skaber problemer for Frank og Casper. Caspers ven John Zoffman får en alvorlig rygskade der brænder helt ned i "røven", Frank rager uklar med en fotografs kørestol, og et lille uerstatteligt skrin med Iben Hjejles barndomsbilleder forsvinder. Alt sammen er naturligvis Franks skyld.

Hovedskuespillere 
 Casper Christensen som Casper
 Iben Hjejle som Iben
 Frank Hvam som Frank
 Mia Lyhne som Mia

Gæsteoptrædener 
 Dya Josefine Hauch som Susan
 Per Scheel-Krüger som Fotograf
 Dan Nielsen som Lossepladschef
 John Zoffmann som John

Kontiniutetsfejl 
Frank og Casper sidder og snakker på en café. Frank spørger en servitrice om en kop kaffe, fordi han har fået serveret kaffe i et glas, som han er en smule utilfreds med. Under samtalen mellem Frank og Casper, er hele glasset fyldt kaffe i det første shot. I det næste shot er det kun halvdelen af glasset, der er fyldt. I det efterfølgende shot, er hele glasset fyldt igen. Nogle få sekunder senere – stadigvæk under samtalen – er glasset pludselig udskiftet med en kop kaffe uden servitricen står der.

Eksterne henvisninger 
 

Klovn-afsnit
De nye danskere

"De nye danskere" er det 2. afsnit i den danske sitcomserie Klovn med Casper Christensen og Frank Hvam. Serien blander fantasi og virkelighed, da de fleste af skuespillerne spiller roller med deres egne navne. Afsnittet blev skrevet af Frank Hvam og instrueret af Mikkel Nørgaard og havde premiere på TV2 Zulu den 14. februar 2005. Dette var det første afsnit Jarl Friis-Mikkelsen optrådte i.

Handling 
Jarl Friis-Mikkelsen arbejder sammen med Casper på en relancering af tv-serien Matador – nu som tegnefilm. Frank bliver uvenner med den pakistanske Import/eksport-mand (Ataf) på nabokontoret fordi han spiller høj etnisk musik, hvilket får konsekvenser for Casper og Jarls projekt. Og under uheldige omstændigheder kommer Frank til at stjæle fra en gruppe 2. generationsindvandrere, og det skulle han ikke have gjort.
Mia tilmelder Frank som indsamler til Røde Kors, men glæden ved at hjælpe andre bliver snart afløst af irritation.

Hovedskuespillere 
 Casper Christensen som Casper
 Iben Hjejle som Iben
 Frank Hvam som Frank
 Mia Lyhne som Mia

Gæsteoptrædener 
 Jarl Friis-Mikkelsen som Jarl
 Ib Tardini som Producer 1
 Bo Ehrhardt som Producer 2
 Asim Khan som 2G'er
 Ataf Khawaja Import-Eksport Manden
 Tina Gylling Mortensen Røde Kors Leder

Klovn-afsnit
Hushovmesteren

"Hushovmesteren" er det 3. afsnit i den danske sitcomserie Klovn med Casper Christensen og Frank Hvam. Serien blander fantasi og virkelighed, da de fleste af skuespillerne spiller roller med deres egne navne. Afsnittet blev skrevet af Casper Christensen og instrueret af Mikkel Nørgaard og havde premiere på TV2 Zulu den 21. februar 2005. Dette var det første afsnit Michael Carøe optrådte i.

Handling 

Michael Carøe er blevet far, og det fejres med en herreaften. Frank har hyret en stripper og får øgenavnet Pat-man. Frank er utilfreds med, at Mia altid køber for lidt bacon, når hun handler ind. Som reaktion udnævner hun Frank til hushovmester. Frank låner mørbrad af sin nye nabo. Carøes barn ligner ikke Carøe, og Casper har fået hvede-allergi med dertil hørende voldsomme og uberegnelige humørsvingninger.

Hovedskuespillere 
Casper Christensen som Casper
Iben Hjejle som Iben
Frank Hvam som Frank
Mia Lyhne som Mia

Gæsteoptrædener 
 Michael Carøe som Carøe 
 Dya Josefine Hauch som Susan 
 Søren Søndergaard som Søren 
 Frank Thiel som Franks nabo 
 Kjeld Tolstrup som Kjeld

Klovn-afsnit
Dalai Lama (Klovn afsnit)

"Dalai Lama" er det 4. afsnit i den danske sitcomserie Klovn med Casper Christensen og Frank Hvam. Serien blander fantasi og virkelighed, da de fleste af skuespillerne spiller roller med deres egne navne. Afsnittet blev skrevet af Casper Christensen og instrueret af Mikkel Nørgaard og havde premiere på TV2 Zulu den 28. februar 2005.

Handling 

Casper og Frank er tæt på at lukke en kontrakt med Palle Strøm. Da Palle skal på date med Szhirley – Jokerens ekskæreste - får han lov at låne Franks elskede habit jakke for at føle sig cool. Det får store konsekvenser for begge. Mia får besøg af en gammel veninde ved navn Sidse, der tidligere har arbejdet som prostitueret og Frank har yderst svært ved at håndtere hendes fortid. Det viser sig, at Palle kender Mias veninde fra "gode" gamle dage. Frank griber skæbnesvangert ind.

Hovedskuespillere 
 Casper Christensen som Casper
 Iben Hjejle som Iben
 Frank Hvam som Frank
 Mia Lyhne som Mia

Gæsteoptrædener 
 Claire Ross-Brown som Claire
 Palle Strøm som Palle
 Szhirley Rasmussen som Szhirley

Klovn-afsnit
Godfather of drugs

"Godfather of drugs" er det 5. afsnit i den danske sitcomserie Klovn med Casper Christensen og Frank Hvam. Serien blander fantasi og virkelighed, da de fleste af skuespillerne spiller roller med deres egne navne. Afsnittet blev skrevet af Casper Christensen og instrueret af Mikkel Nørgaard og havde premiere på TV2 Zulu den 7. marts 2005. Dette var det første afsnit Jacob Weble optrådte i.

Lars Thiesgaard optræder som coke-lægen.

Handling 
Franks læge Lars, tilbyder Frank en "bane" coke. Mia, Iben og Bodil tager på weekend tur, og Casper inviterer blandt andre Frank, Michael Carøe og Steen Birger Jørgensen fra Sort Sol til herreaften. Frank slæber Pivert med, hvilket Casper er meget utilfreds med. Under kraftig alkoholpåvirkning beslutter selskabet sig for at Steen Birger Jørgensen skal skaffe et par gram af "The Godfather of drugs" – heroin. Gruppepresset er i gang og det går slemt udover Pivert. Iben kommer uventet tidligt hjem, hvorefter Frank får problemer med en grønlandsk politibetjent. Da pigerne efterfølgende finder ud af hvad der har været i gang, bliver de ikke begejstret.

Hovedskuespillere 
 Casper Christensen som Casper
 Iben Hjejle som Iben
 Frank Hvam som Frank
 Mia Lyhne som Mia

Gæsteoptrædener 
 Michael Carøe som Carøe 
 Steen Birger Jørgensen Steen
 Lars Thiesgaard som Lars, Franks læge
 Jacob Weble som Jacob ”Pivert”
 Trine Juul-Andersen som Bodil, Jacobs kæreste

Klovn-afsnit